CELEX: 62007CA0068
Language: hu
Date: 2007-11-29 00:00:00
Title: C-68/07. sz. ügy: A Bíróság (harmadik tanács) 2007. november 29-i ítélete (Högsta domstolen – Svédország által benyújtott előzetes döntéshozatal iránti kérelem) – Kerstin Sundelind Lopez kontra Miquel Enrique Lopez Lizazo (2201/2003/EK rendelet – 3., 6. és 7. cikk – Joghatóság – A házassági ügyekben és a szülői felelősségre vonatkozó eljárásokban a határozatok elismeréséről és végrehajtásáról – Házasság felbontására vonatkozó joghatóság – Harmadik ország állampolgárságával és ott lakóhellyel rendelkező alperes – Túlzott mértékű joghatóságról rendelkező nemzeti szabályok)

26.1.2008   
            
            
               HU
            
            
               Az Európai Unió Hivatalos Lapja
            
            
               C 22/15
            
         A Bíróság (harmadik tanács) 2007. november 29-i ítélete (Högsta domstolen – Svédország által benyújtott előzetes döntéshozatal iránti kérelem) – Kerstin Sundelind Lopez kontra Miquel Enrique Lopez Lizazo
   (C-68/07. sz. ügy) (1)
   
   (2201/2003/EK rendelet - 3., 6. és 7. cikk - Joghatóság - A házassági ügyekben és a szülői felelősségre vonatkozó eljárásokban a határozatok elismeréséről és végrehajtásáról - Házasság felbontására vonatkozó joghatóság - Harmadik ország állampolgárságával és ott lakóhellyel rendelkező alperes - Túlzott mértékű joghatóságról rendelkező nemzeti szabályok)
   (2008/C 22/29)
   Az eljárás nyelve: svéd
   A kérdést előterjesztő bíróság
   Högsta domstolen
   Az alapeljárás felei
   
      Felperes: Kerstin Sundelind Lopez
   
      Alperes: Miquel Enrique Lopez Lizazo
   Tárgy
   Előzetes döntéshozatal iránti kérelem – Högsta domstolen – A házassági ügyekben és a szülői felelősségre vonatkozó eljárásokban a joghatóságról, valamint a határozatok elismeréséről és végrehajtásáról, illetve az 1347/2000/EK rendelet hatályon kívül helyezéséről szóló, 2003. november 27-i 2201/2003/EK tanácsi rendelet (HL L 338. 1. o.; magyar nyelvű különkiadás 19. fejezet, 6. kötet, 243. o.) 3., 6. és 7. cikkének értelmezése – Házasság felbontására vonatkozó joghatóság, ha az alperes nem rendelkezik állandó tartózkodási hellyel egyetlen tagállamban sem, illetve nem állampolgára egyetlen tagállamnak sem
   Rendelkező rész
   A Szentszékkel kötött szerződések tekintetében a 2004. december 2-i 2116/2004/EK tanácsi rendelettel módosított, a házassági ügyekben és a szülői felelősségre vonatkozó eljárásokban a joghatóságról, valamint a határozatok elismeréséről és végrehajtásáról, illetve az 1347/2000/EK rendelet hatályon kívül helyezéséről szóló, 2003. november 27-i 2201/2003/EK tanácsi rendelet 6. és 7. cikkét úgy kell értelmezni, hogy ha valamely házasság felbontása iránti eljárás keretében az alperes nem rendelkezik szokásos tartózkodási hellyel egyetlen tagállamban sem, illetve nem állampolgára egyetlen tagállamnak sem, e kérelem elbírálása céljából valamely tagállam bíróságai nemzeti joguk alapján nem állapíthatják meg joghatóságukat, ha más tagállam bíróságai az említett rendelet 3. cikke alapján joghatósággal rendelkeznek.
   
      (1)  HL C 82., 2007.4.14.